સામગ્રી: ફાંસી ટાળવા માટે સતત દયાઅરજી કરનારા આ ચારેયના ડેથ-વૉરંટ અત્યાર સુધી ઓછામાં ઓછા ત્રણ વાર ટાળવામાં આવ્યો હતું. 

આ સપ્તાહે મુકેશસિંહ દ્વારા દિલ્હીની એક કોર્ટમાં દાખલ કરાયેલી અરજીને ફગાવી દીધા બાદ દોષિતોને સામે ફાંસી ટાળવા માટેના કાયદાકીય ઉપાયો લગભગ સમાપ્ત થઈ ગયા છે.  

20મી માર્ચે સવારે સાડા પાંચ વાગ્યે નક્કી કરાયેલી ફાંસીની સજા સાથે જ ડિસેમ્બર 2012માં ભારત આખાને ખળભળાવી મુકનારો નિર્ભયાકાંડનો અંત આવ્યો. 

16 ડિસેમ્બરની તારીખ

2012ની 16મી ડિસેમ્બરે દિલ્હીમાં એક ચાલતી બસમાં 23 વર્ષની વિદ્યાર્થિની પર સામૂહિક બળાત્કાર કરવામાં આવ્યો હતો.

દક્ષિણ દિલ્હીમાં બનેલી આ ઘટનામાં ગંભીર રીતે ઘાયલ થયેલી વિદ્યાર્થિનીને રસ્તા પર ફેંકી દેવામાં આવી હતી.

ભારતમાં અનેક દિવસોની સારવાર અપાયા બાદ વિદ્યાર્થિનીને સિંગાપુરની માઉન્ટ એલિઝાબેથ હૉસ્પિટલમાં ખસેડવામાં આવ્યાં હતાં.

અહીં તેમનું મૃત્યુ નીપજ્યું હતું. આ ઘટનાને કારણે દેશભરમાં વિરોધપ્રદર્શનો શરૂ થયાં હતાં.

ફાંસી કેવી રીતે આપવામાં આવે છે?

દિલ્હીની તિહાડ જેલ નંબર-3માં ફાંસી આપવામાં આવે છે. દેશના અન્ય ભાગોમાં પણ એવી ઘણી જેલ છે, જ્યાં દોષીઓને ફાંસી આપવામાં આવે છે.

દિલ્હીની નેશનલ લૉ યુનિવર્સિટીમાં આસિસ્ટન્ટ પ્રોફેસર અને દિલ્હી સેન્ટર ઑન ધ ડેથ પેનલ્ટીના ડાયરેક્ટર અનુપ સુરેન્દ્રનાથ અનુસાર ભારતમાં 30થી વધુ જેલોમાં ફાંસી આપવાની વ્યવસ્થા છે.

દરેક રાજ્યનો પોતાના અલગઅલગ જેલનિયમો હોય છે. દિલ્હીના જેલનિયમો પ્રમાણે બ્લૅક વૉરંટ સીઆરપીસી (કોડ ઑફ ક્રિમિનલ પ્રૉસિજર)ની જોગવાઈ પ્રમાણે જાહેર કરવામાં આવે છે.

આમાં ફાંસીની તારીખ અને જગ્યા લખેલી હોય છે. તેને બ્લૅક-વૉરંટ એટલા માટે કહેવાય છે કે તેની ચારેકોર (બૉર્ડર પર) કાળા રંગની બૉર્ડર બનેલી હોય છે.

ફાંસી અગાઉ ગુનેગારને 14 દિવસનો સમય આપવામાં આવે છે, જેથી તે પોતાના પરિવારને મળી શકે અને માનસિક રીતે પોતાને તૈયાર કરી શકે. જેલનું તેનું કાઉન્સલિંગ પણ કરવામાં આવે છે.

જો કેદી પોતાનું વસિયતનામું તૈયાર કરવા માગે તો તેના માટે પરવાનગી આપવામાં આવે છે. તે તેમાં પોતાની અંતિમ ઇચ્છા લખી શકે છે.

જો ગુનેગાર ઇચ્છે તો તેની ફાંસીના સમયે ત્યાં પંડિત, મૌલવી કે પાદરી ઉપસ્થિત હોય તો જેલ સુપરિન્ટેન્ડેન્ટ તેની વ્યવસ્થા કરી શકે છે.

કેદીને એક સ્પેશિયલ વૉર્ડના સેલમાં અલગ રાખવામાં આવે છે.

ફાંસીની તૈયારીની સંપૂર્ણ જવાબદારી સુપરિન્ટેન્ડેન્ટની હોય છે. એના કહેવા પ્રમાણે ફાંસીનો...\nઅગાઉની સામગ્રીનો સારાંશ નીચે મુજબ કરી શકાય છે:
વર્ષ 2012માં નિર્ભયાકાંડના દોષિત ઠરેલા મુકેશકુમાર, પવન ગુપ્તા, વિનયકુમાર શર્મા અને અક્ષય ઠાકુરને ફાંસી આપવામાં આવી છે.